കാറ്റാമറൈന് ബോട്ട് സര്വീസ് ഉദ്ഘാടനം ഇന്ന് ആലപ്പുഴ: സംസ്ഥാന ജലഗതാഗതവകുപ്പ് പുതിയതായി നിര്മിച്ച് നീറ്റിലിറക്കുന്ന കാറ്റാമറൈന് ബോട്ട് സര്വീസ് ഇന്ന് രാവിലെ 11ന് ഗതാഗത മന്ത്രി ആന്റണി രാജു ഉദ്ഘാടനം ചെയ്യും. പെരുമ്ബളം പ്രസാദം ഓഡിറ്റോറിയത്തില് നടക്കുന്ന ചടങ്ങില് ദലീമ ജോജോ എംഎല്എ അധ്യക്ഷത വഹിക്കും. എ.എം. ആരിഫ് എംപി മുഖ്യാതിഥിയാകും. കൂടുതല് യാത്രക്കാരെ ആകര്ഷിക്കുന്നതിന് ലക്ഷ്യമിട്ടാണ് കുറഞ്ഞ ചെലവില് സുരക്ഷിതവും ആധുനിക സൗകര്യങ്ങളുള്ളതുമായ യാത്രാസംവിധാനം ഏര്പ്പെടുത്തിയിരിക്കുന്നത്. നൂറുപേര്ക്കും 75 പേര്ക്കും സഞ്ചരിക്കാവുന്ന ബോട്ടുകളുണ്ട്. ഐആര്എസ് നിലവാരത്തിലാണ് ഇവ നിര്മിച്ചിരിക്കുന്നത്. ജില്ലാ പഞ്ചായത്ത് പ്രസിഡന്റ് കെ.ജി. രാജേശ്വരി, ജില്ലാ കളക്ടര് എ. അലക്സാണ്ടര്, തൈക്കാട്ടുശേരി ബ്ലോക്ക് പഞ്ചായത്ത് പ്രസിഡന്റ് പി.എം. പ്രമോദ്, പഞ്ചായത്ത് പ്രസിഡന്റുമാരായ വി.വി. ആശ, ധന്യ സന്തോഷ്, ജില്ലാ പഞ്ചായത്തംഗം ബിനിത പ്രമോദ്, തൈക്കാട്ടുശേരി ബ്ലോക്ക് പഞ്ചായത്ത് അംഗങ്ങളായ ശോഭന, സി.പി. വിനോദ്കുമാര് തുടങ്ങിയവര് പങ്കെടുക്കും.